92 



fehér pillék, gyakran röpködnek papírszeletek után vagy a boltok 

 czímtábláinak fehér betűi felé. A Rhodocera rhamni^ czitrom pil- 

 langó, különös hajlamot tanúsít a Cirsium oleraceum sárga virága 

 iránt. Macroglossa stellatarum^ ha viruló virágágyhoz ér, első sor- 

 ban a piros virágok felé fordul. A méhekröl pedig L u b b o c k szá- 

 mos pontos megfigyelés után megállapította, hogy legkedveltebb 

 színök a sárga és narancsszín, és csak azután következik a fehér, 

 zöld, piros, kék ; az a körülmény, hogy a méz behordásánál több- 

 nyire egyféle virágot keresnek fel, szintén arra mutat, hogy a 

 méhek csak színbeli ösztönüket követik. 



Sokhímüség. Láng, bajor erdötanácsos észlelte, hogy oly 

 évben, midőn a Bupalus piniarius tömegesen fellépett, és feltűnően 

 több hím, mint nőstény lepke volt, gyakran egy-egy nösténynyel 

 15 — 20 hím is egyszerre copulában volt, s úgy potyogtak le a földre. 



Levélszekrény. 



Dr. Langhoffer Ágost úrnak. Nagyon igazak azon szavai, hogy „Váll- 

 vetett munkának biztos az eredménye!" S ennélfogva köszönettel vett két 

 czikkét biztosítékául tekintjük annak, hogy a mi törekvéseinket is a siker 

 fogja koronázni. — Kezdő lepkésznek. Kezdetben csakugyan elégséges 

 Emich-nek „Kis lepkegyűjtő" czímű művecskéje, ábrákkal (2 frt 40 kr.), és 

 Berge „Schmetterlingsbuch"-ja, jó ábrákkal (10 frt); de ha behatóbban 

 akar kedvelt állataival foglalkozni, okvetlenül szükséges nagyobb mű meg- 

 szerzése, minő Hofmanné ,,Die Schmetterlinge Europas" és ,,Die Raupen 

 der Schmetterlinge Europas", amaz 71, emez 50 gyönyörű táblával, az is 

 ez is m. c. 15 frt, vagy Praun hasonczímű művei, melyek február füzetünk 

 borítékján hirdetve voltak. Ezek szerint a lepkék és hernyók nagy részét 

 meg lehet határozni; a melyeket pedig nem sikerül ezek nyomán pontosan 

 meghatározni, azokat tessék hozzánk beküldeni: szívesen fogjuk meg- 

 határozni. — Györké Lajos úrnak. Lepkéit kézhez vettük, és meghatározásukba 

 már bele is fogtunk; rövid idő múlva iitban lesznek — hazafelé. — Pilz 

 Ottó úrnak. Köszönet lapunk terjesztésében kifejtett buzgalmáért; bárha 

 minden erdész és gazda úgy tenne ! — MerkI Ede úrnak. Újabb czikkeit 

 köszönettel vettük: sorra adjuk! — Haberbauer József úrnak. A várnai lep- 

 kék jegyzékét köszönettel vettük, ós várjuk a bulgáriaiakét is. Minden- 

 esetre érdekes ránk nézve a szomszédos országok faunáját ismerni. 



Elö Atropos pillére, bábra és hernyóra lévén szükségem, felkérem a 

 t. szaktársakat, ha náluk akad, szíveskedjenek néhány példányt fadobozban, 

 mint „m ínta érték nélkül" (5 kr. bélyeggel) hozzám beküldeni. A 

 liillét kérném, mézzel megetetve, úgy megkötözni, hogy szárnyait ne moz- 

 gathassa ; a hernyó mellé i:)edig burgonyainda csatolandó: a báb vatta közt 

 küldhető. A. A. L. 



Az előfizetési pénzek A. Aigner Lajoshoz (VIII. Bökk Szilárd 

 utcza 32.) czimzendők. 



